
Tallinna mnt – Kerese – Energia kvartali
liiklusskeemi detailplaneeringu planeeringuala
piiride muutmine
1. Asjaolud ja menetluse käik
Tallinna mnt – Kerese – Energia kvartali liiklusskeemi detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 27.01.2004 Narva Linnavolikogu otsusega nr 13/50. Detailplaneeringu koostaja on Sweco Projekt AS.
Detailplaneeringu koostamise eesmärgiks on planeeritavale maa-alale liikluskorralduse (parkimise ja juurdepääsude), heakorrastuse, haljastuse lahendamine. Planeeritav ala asub Narva linnas Kerese linnaosas ning selle pindala on ca 8,2 ha. Tallinna mnt – Kerese – Energia kvartali liikusskeemi detailplaneering ei too kaasa kehtiva Narva linna üldplaneeringu muutmise ettepanekut.

Detailplaneeringut on parima lahenduse leidmiseks korduvalt muudetud ning esitatud kooskõlastamiseks ja seisukoha võtmiseks ametitele ja asutustele. Planeerija Sweco Projekt AS poolt pakutud lahendus nägi ette Aleksander Puškini tn 20 krundi osa võõrandamist liikluskorralduse organiseerimise eesmärgil. Aastal 2015 oli detailplaneeringu koostamine ajutiselt peatatud, kuna 03.07.2015 laekus Narva Linnavalitsuse Arhitektuuri- ja Linnaplaneerimise Ametile vastuväide KÜ-lt Puškini 20 (kiri nr 01/07.2015), kes ei nõustunud planeeringus kajastatud Paul Kerese tn ringristmiku lahendusega.
Ka Narva Linnavolikogu linnaehituse ja arengu komisjon ei toetanud 22.02.2016 Tallinna mnt – Kerese – Energia kvartali liikusskeemi detailplaneeringuga pakutud P. Kerese tn ringristmiku lahendust.
23.09.2016 soovitas Narva Linnavalitsuse ehituskomisjon jätta Tallinna mnt – Kerese – Energia kvartali liikusskeemi detailplaneeringust välja P. Kerese tn ringristmik ja P. Kerese tänav ning lahendada ringristmiku ja tänava liikumisskeem eraldi tee-ehitusprojektidega.

Tallinna mnt – Kerese – Energia kvartali liiklusskeemi detailplaneering hõlmab muuhulgas. P. Kerese tn ringristmiku ala ja osa P. Kerese tänavast, mida planeeritakse rekonstrueerida projekti "TEN-T transiitteede rekonstrueerimistööd Narvas" raames. Ringristmikul ja P. Kerese tänaval liikluse korraldamist on võimalik lahendada ehitusliku projekteerimisega ning detailplaneeringu olemasolu ei ole antud juhul kohustuslik. Kuna detailplaneeringu menetlemine on mahukas ja pikaajaline protsess, võib see ohustada projekti elluviimist seoses projekti piiratud ajakavaga. Seega, et mitte pidurdada projekteerimis- ja ehitustööde alustamist P. Kerese tn ringristmikul ja Kerese tänaval, kus detailplaneeringu olemasolu ei ole kohustuslik, on otstarbekas jätta nimetatud alad detailplaneeringust välja. Ülejäänud detailplaneeringu ala tuleb viia kehtestamiseni. Uue detailplaneeringuala pindala on ca 7,1 ha.
2. Õiguslikud alused
2.1. Ehitusseadustiku ja planeerimisseaduse rakendamise seaduse § 1 lõike 1 kohaselt enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest, välja arvatud käesoleva paragrahvi lõigetes 2 ja 3 nimetatud juhtudel.
2.2. Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 
2.3. HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Kinnitada 27.01.2004 Narva Linnavolikogu otsusega nr 13/50 algatatud Tallinna mnt – Kerese – Energia kvartali liikusskeemi detailplaneeringu uued piirid vastavalt asukohaskeemile (Lisa 1).
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Город” ning ameti veebilehel.
4.2. Käesolev otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov

Linnavolikogu esimees

LISA 1
Narva Linnavolikogu _________2016 otsuse nr _____ juurde 

Tallinna mnt – Kerese – Energia kvartali

liiklusskeemi detailplaneeringu asukohaskeem
Planeeringuala liigikaudne pindala 7,1 ha

